

**ประกาศโรงพยาบาลนาโพธิ์**

**เรื่อง ประกาศรับสมัครคัดเลือกเพื่อจ้างเป็นลูกจ้างชั่วคราวรายวัน**

----------------------------------

ด้วยโรงพยาบาลนาโพธิ์ อำเภอนาโพธิ์ สำนักงานสาธารณสุขจังหวัดบุรีรัมย์ มีความประสงค์จะรับสมัครคัดเลือกบุคคลเพื่อจ้างเป็นลูกจ้างชั่วคราวรายวัน เงินนอกงบประมาณประเภทเงินบำรุง ปฏิบัติงานประจำ โรงพยาบาลนาโพธิ์ สำนักงานสาธารณสุขจังหวัดบุรีรัมย์

ฉะนั้น อาศัยหลักเกณฑ์วิธีการและเงื่อนไขการจ่ายเงินบำรุงเพื่อเป็นค่าจ้างลูกจ้างชั่วคราว หรือ รายคาบของหน่วยบริการในสังกัดกระทรวงสาธารณสุข พ.ศ. ๒๕๔๕ จึงประกาศรับสมัครสอบคัดเลือกเพื่อจ้างเป็นลูกจ้างชั่วคราวรายวัน โดยมีรายละเอียดดังต่อไปนี้

**๑. ตำแหน่งที่รับสมัคร**

**๑.๑ พนักงานขับรถยนต์ จำนวน ๑ อัตรา**

๑.๒ พนักงานประจำตึก **จำนวน ๑ อัตรา**

**๑.๓ พนักงานบริการ จำนวน ๑ อัตรา**

**๒. สถานที่ปฏิบัติงาน**

๒.๑ โรงพยาบาลนาโพธิ์ สำนักงานสาธารณสุขจังหวัดบุรีรัมย์

**๓. คุณสมบัติทั่วไป ลักษณะต้องห้ามและคุณสมบัติเฉพาะตำแหน่งของผู้มีสิทธิเข้ารับการคัดเลือก**

๓.๑ ผู้มีสิทธิสมัครสอบคัดเลือกต้องมีคุณสมบัติทั่วไป และไม่มีลักษณะต้องห้ามตามมาตรา ๓๖ แห่งพระราชบัญญัติระเบียบข้าราชการพลเรือน พ.ศ. ๒๕๕๑ ดังต่อไปนี้

**ก. คุณสมบัติทั่วไป**

(๑) มีสัญชาติไทย

(๒) มีอายุไม่ต่ำกว่ายี่สิบปี (นับถึงวันปิดรับสมัคร) ไม่เกิน ๓๕ ปี

(๓) เป็นผู้เลื่อมใสในการปกครองระบอบประชาธิปไตย อันมีพระมหากษัตริย์ทรงเป็นพระประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ

**ข. ลักษณะต้องห้าม**

(๑) เป็นผู้ดำรงตำแหน่งทางการเมือง

/(๒) เป็นไร้ความสามารถ....

(๒) เป็นไร้ความสามารถ คนเสมือนไร้ความสามารถ คนวิกลจริต หรือจิตฟั่นเฟือน ไม่สมประกอบหรือเป็นโรคตามที่กำหนดในกฎ ก.พ.

(๓) เป็นผู้อยู่ในระหว่างถูกสั่งพักราชการ หรือถูกสั่งให้ออกจากราชการไว้ก่อนตาม

พระราชบัญญัตินี้ หรือตามกฎหมายอื่น

(๔) เป็นผู้บกพร่องในศีลธรรมอันดีจนเป็นที่รังเกียจของสังคม

(๕) เป็นกรรมการหรือผู้ดำรงตำแหน่งที่รับผิดชอบในการบริหารพรรคการเมือง หรือเจ้าหน้าที่ในพรรคการเมือง

(๖) เป็นบุคคลล้มละลาย

(๗) เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ

(๘) เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ

(๙) เป็นผู้เคยถูกลงโทษให้ออก หรือปลดออกเพราะกระทำความผิดวินัยตามพระราชบัญญัตินี้ หรือตามกฎหมายอื่น

(๑๐) เป็นผู้เคยถูกลงโทษไล่ออก เพราะกระทำผิดวินัยตามพระราชบัญญัตินี้ ตามกฎหมายอื่น

(๑๑) เป็นผู้เคยกระทำการทุจริตในการสอบเข้ารับราชการ หรือเข้าปฏิบัติงานหน่วยงานของรัฐ

**ค. คุณสมบัติเฉพาะตำแหน่ง**

รายละเอียดปรากฏอยู่ในรายละเอียดเกี่ยวกับการรับสมัครแนบท้ายประกาศนี้ สำหรับพระภิกษุ หรือสามเณร ทางราชการไม่รับสมัคร และไม่อาจให้เข้ารับการคัดเลือกเพื่อบรรจุเข้ารับราชการ ทั้งนี้ตามหนังสือกรมสารบรรณคณะรัฐมนตรีฝ่ายบริหารที่ นว. ๘๙/๒๕๐๑ ลงวันที่ ๒๗ มิถุนายน ๒๕๐๑ และตามความในข้อ ๕ ของคำสั่งมหาเถรสมาคม ลงวันที่ ๑๗ มีนาคม ๒๕๓๘

**๔. กำหนดการ และวิธีการรับสมัคร**

๔.๑ วัน เวลา และสถานที่รับสมัคร

ให้ผู้สมัครขอและยื่นใบสมัครด้วยตนเองได้ที่กลุ่มงานการจัดการ โรงพยาบาลนาโพธิ์ อำเภอนาโพธิ์ จังหวัดบุรีรัมย์ ตั้งแต่วันที่ ๖ กันยายน พ.ศ. ๒๕๖๔ ถึงวันที่ ๒๐ กันยายน พ.ศ. ๒๕๖๔ ในวันราชการ ช่วงเช้าตั้งแต่เวลา ๐๘.๓๐ น. ถึง ๑๒.๐๐ น. และช่วงบ่ายเวลา ๑๓.๐๐ น. ถึง ๑๖๐๐ น.

๔.๒ ค่าสมัครสอบ

ผู้สมัครสอบคัดเลือกจะต้องเสียค่าธรรมเนียมในการสมัครสอบ ๕๐ บาท (ห้าสิบบาทถ้วน)

ค่าธรรมเนียมนี้จะต้องส่งเป็นรายได้แผ่นดิน และจะไม่คืนให้ แม้ว่าผู้สมัครสอบคัดเลือกจะคัดเลือกไม่ได้ก็ตาม

/๔.๓ สิทธิประโยชน์…….

๔.๓ สิทธิประโยชน์

ตามประกาศกระทรวงสาธารณสุข เรื่อง สวัสดิการและสิทธิประโยชน์เกื้อกูลของลูกจ้างชั่วคราว พ.ศ. ๒๕๔๕

๔.๔ อัตราค่าจ้าง

- ตำแหน่งพนักงานขับรถยนต์ อัตราค่าจ้างวันละ ๓๐๐ บาท

- ตำแหน่งพนักงานประจำตึก อัตราค่าจ้างวันละ ๓๐๐ บาท

- ตำแหน่งพนักงานบริการ อัตราค่าจ้างวันละ ๓๐๐ บาท

๔.๕ ระยะเวลาทดลองงาน ๖ เดือน นับจากวันที่เริ่มจ้าง

๔.๖ ระยะเวลาการจ้าง ปีต่อปี ตามปีงบประมาณ

๔.๗ หลักฐาน และเอกสารที่จะต้องยื่นพร้อมใบสมัคร

ผู้สมัครต้องนำเอกสารและหลักฐานไปยื่นพร้อมใบสมัคร ดังนี้

1. รูปถ่ายหน้าตรงไม่สวมแว่นตาดำ และไม่สวมหมวก ถ่ายครั้งเดียวกันไม่เกิน ๖ เดือน (นับถึง

วันปิดรับสมัคร )ขนาด ๑.๕ \* ๒ นิ้ว จำนวน ๒ รูป (เขียนชื่อ – สกุล หลังรูปด้วย)

1. สำเนาวุฒิการศึกษา สำเนาปริญญาบัตร และระเบียบแสดงผลการเรียน ที่แสดงว่าเป็นผู้มี

วุฒิการศึกษาตรงกับตำแหน่งที่สมัคร จำนวนอย่างละ ๑ ฉบับ โดยจะต้องสำเร็จการศึกษา และได้รับอนุมัติจากผู้มีอำนาจอนุมัติภายในวันปิดรับสมัคร คือ วันที่ ๓๐ สิงหาคม ๒๕๖๔

ในกรณีที่ไม่สามารถนำหลักฐานการศึกษาดังกล่าว มายื่นพร้อมใบสมัครได้ให้นำหนังสือรับรอง

คุณวุฒิที่สถานศึกษาออกให้ โดยระบุสาขาวิชาที่สำเร็จการศึกษา และวันที่ที่ได้รับอนุมัติประกาศนียบัตร ซึ่งจะต้องอยู่ภายในกำหนดวันที่ปิดรับสมัครมายื่นแทนก็ได้

1. สำเนาบัตรประชาชน หรือสำเนาบัตรประจำตัวเจ้าหน้าที่ของรัฐ ซึ่งมีรูปถ่าย ลายมือชื่อ และเลขประจำตัวประชาชน ๑๓ หลัก ปรากฏชัดเจน หรือทะเบียนบ้านจำนวน ๑ ฉบับ
2. หลักฐานอื่น ๆ เช่น ใบสำคัญการสมรส ใบเปลี่ยนชื่อ – สกุล ฯลฯ (ถ้ามี) จำนวนอย่างละ ๑ ฉบับ
3. ใบรับรองแพทย์ ซึ่งออกให้ไม่เกิน ๑ เดือน และแสดงว่าไม่เป็นโรคที่ต้องห้ามตามกฎ ก.พ. ฉบับที่ ๓ พ.ศ. ๒๕๕๓ (ออกโดยโรงพยาบาลของรัฐ) ซึ่งได้แก่
4. โรคเรื้อนในระยะติดต่อหรือระยะที่ปรากฏอาการเป็นที่น่ารังเกียจแก่สังคม
5. วัณโรคในระยะอันตราย
6. โรคเท้าช้างในระยะที่ปรากฏอาการเป็นที่รังเกียจแก่สังคม
7. โรคติดยาเสพติดให้โทษ
8. โรคพิษสุราเรื้อรัง

ทั้งนี้ ในสำเนาหลักฐานทุกฉบับให้ผู้สมัครเขียนคำรับรองว่าสำเนาถูกต้อง และลงชื่อกำกับไว้ด้วย (ให้นำหลักฐาน **ต้นฉบับทุกฉบับ** มาตรวจสอบด้วย)

/๔.๒ เงื่อนไขการรับสมัคร...

๔.๒ เงื่อนไขการรับสมัครคัดเลือก

ผู้สมัครเข้ารับการสอบคัดเลือกจะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งที่เข้ารับการคัดเลือก ตรงตามประกาศรับสมัครคัดเลือก และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครสอบให้ถูกต้อง ครบถ้วน ในกรณีที่มีการผิดพลาดอันเนื่องมาจากผู้สมัคร ไม่ว่าด้วยเหตุใดๆ หรือตรวจพบวาเอกสารหรือหลักฐานคุณวุฒิซึ่งผู้สมัครนำมายื่นไม่ตรงตามคุณวุฒิหรือไม่เป็นไปตามประกาศรับสมัครผู้สมัครสอบจะไม่มีสิทธิสมัครเข้ารับการสอบในครั้งนี้ ให้ถือว่าเป็นการรับสมัครและการได้เข้ารับการคัดเลือกครั้งนี้เป็นโมฆะสำหรับผู้นั้น และโรงพยาบาลนาโพธิ์ จะไม่คืนค่าธรรมเนียมในการสมัคร

**๕. การประกาศรายชื่อผู้มีสิทธิเข้ารับการสอบคัดเลือก และกำหนดวัน เวลา สถานที่สอบคัดเลือก**

โรงพยาบาลนาโพธิ์ จะประกาศรายชื่อผู้มีสิทธิเข้ารับการคัดเลือกและกำหนดวัน เวลา สถานที่สอบคัดเลือกให้ทราบ ในวันที่ ๒๑ กันยายน ๒๕๖๔ ณ ป้ายปิดประกาศของโรงพยาบาลนาโพธิ์

**๖. หลักเกณฑ์ และวิธีการคัดเลือก**

คณะกรรมการสอบคัดเลือกจะดำเนินการโดยวิธีสอบข้อเขียน /ปฏิบัติ และ สัมภาษณ์

**๗. เกณฑ์การตัดสิน**

๗.๑ ผู้ที่ถือว่าเป็นผู้ผ่านการคัดเลือกจะต้องเป็นผู้ที่ได้คะแนนรวมทั้งสิ้น ไม่ต่ำกว่าร้อยละ ๖๐

๗.๒ การขึ้นบัญชีผู้ผ่านการคัดเลือก จะขึ้นบัญชีโดยเรียงลำดับจากผู้ที่ได้คะแนนรวมสูงลงมาตามลำดับ ในกรณีที่ได้คะแนนรวมเท่ากัน ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า โดยถือวันที่มาสมัครเป็นสำคัญ

**๘. การประกาศขึ้นบัญชีผู้ผ่านการคัดเลือกตามลำดับที่**

โรงพยาบาลนาโพธิ์ จะประกาศรายชื่อผู้ผ่านการคัดเลือกโดยเรียงลำดับที่ได้จากผู้ที่ได้คะแนนสูงสุดลงมาตามลำดับ โดยเกณฑ์การพิจารณาที่เชื่อมโยงกับความรู้ ความสามารถ ทักษะ และ เลขประจำตัวสมัครเข้ารับการคัดเลือกก่อน เป็นผู้อยู่ในลำดับที่สูงกว่า การขึ้นบัญชีผู้คัดเลือกได้นับจากวันขึ้นบัญชี แต่ถ้ามีการคัดเลือกอย่างเดียวกันอีก และได้ประกาศรายชื่อผู้ผ่านการคัดเลือกได้ใหม่แล้วบัญชีผู้ผ่านการคัดเลือกได้ในครั้งนี้ เป็นอันยกเลิก

**๙. การจ้างผู้ผ่านการสอบคัดเลือก**

๙.๑ ผู้ผ่านการสอบคัดเลือกจะได้รับการจ้างเป็นลูกจ้างชั่วคราว ตั้งแต่วันที่ ตุลาคม ๒๕๖๔เป็นต้นไปสิ้นสุดตามปีงบประมาณ ตามลำดับที่ในบัญชีผู้ผ่านการสอบคัดเลือกของแต่ละตำแหน่งโดยได้รับเงินเดือนตามที่กำหนดในข้อ ๔.๔

/๙.๒ ในกรณีที่มีผู้ผ่าน….

๙.๒ ในกรณีที่มีผู้ผ่านการสอบคัดเลือกมากกว่าจำนวนตำแหน่งว่าง และภายหลังมีตำแหน่งว่างเพิ่มอีก โรงพยาบาลนาโพธิ์ อาจจ้างผู้ได้รับการสอบคัดเลือกที่ขึ้นบัญชีไว้ หรือจะดำเนินการคัดเลือกใหม่ก็ได้

โรงพยาบาลนาโพธิ์ จะดำเนินการสอบคัดเลือกด้วยความโปร่งใส ยุติธรรมและเสมอภาคดังนี้ หากมีผู้ใดแอบอ้างว่าสามารถช่วยเหลือให้ท่านได้รับการคัดเลือก หรือหากพฤติการณ์ในทำนองเดียวกันนี้โปรดอย่าหลงชื่อ และแจ้งให้ผู้อำนวยการโรงพยาบาลนาโพธิ์ ทราบด้วย

**๑๐. การประเมินผลการปฏิบัติงาน**

โรงพยาบาลนาโพธิ์ จะประเมินผลการปฏิบัติงานในระยะ ๓ เดือนแรก หากผ่านการประเมินจะได้รับการจ้างให้ปฏิบัติงานต่อไป

ประกาศ ณ วันที่ ๖ เดือน กันยายน พ.ศ. ๒๕๖๔

(นายเวฬุวัน อินทอง)

นายแพทย์ชำนาญการ รักษาการในตำแหน่ง

ผู้อำนวยการโรงพยาบาลนาโพธิ์

**เอกสารแนบท้ายประกาศ โรงพยาบาลนาโพธิ์ ลงวันที่ ๔ เดือน พฤษภาคม พ.ศ. ๒๕๖๑**

1. **ตำแหน่งพนักงานขับรถยนต์ จำนวน ๑ อัตรา**

**คุณสมบัติเฉพาะสำหรับตำแหน่ง**

มีคุณวุฒิอย่างใดอย่างหนึ่งดังต่อไปนี้

1. ได้รับประกาศนียบัตรมัธยมศึกษาตอนปลาย หรือได้รับวุฒิประกาศนียบัตรวิชาชีพชั้นต้นหรือประกาศนียบัตรวิชาชีพเทคนิค หรืออนุปริญญา หรือประกาศนียบัตรวิชาชีพชั้นสูง หรือคุณสมบัติที่เทียบได้ในระดับเดียวกันในสาขาวิชาชีพหรือทางที่ส่วนราชการเจ้าสังกัดเห็นว่าเหมาะสม
2. ปฏิบัติงานขับรถยนต์ บำรุงรักษา ทำความสะอาดรถยนต์ และปฏิบัติงานอื่นตามที่ผู้บังคับบัญชามอบหมาย **ได้รับใบอนุญาตขับรถยนต์ตามกฎหมาย**
3. ขยัน ซื่อสัตย์ มีวินัย มีความรับผิดชอบในงานที่ดี มีความเสียสละ ทุ่มเท และสามารถปฏิบัติงานนอกเวลาราชการ
4. มีความสุขภาพ มีมนุษยสัมพันธ์ที่ดีต่อเพื่อนร่วมงาน บุคคลภายนอกและหน่วยงานรวมทั้งการปฏิบัติตามระเบียบที่ตั้งไว้
5. ปฏิบัติหน้าที่ขับรถยนต์ให้เป็นไปตามกฎจราจรโดยเคร่งครัด
6. อัตราเงินค่าจ้าง 300 บาท
7. **ตำแหน่งพนักงานบริการ (ปฏิบัติงานห้องบัตร) จำนวน ๑ อัตรา**

**คุณสมบัติเฉพาะสำหรับตำแหน่ง**

มีคุณวุฒิอย่างใดอย่างหนึ่งดังต่อไปนี้

1. ได้รับประกาศนียบัตรมัธยมศึกษาตอนปลาย หรือได้รับวุฒิประกาศนียบัตรวิชาชีพชั้นต้นหรือประกาศนียบัตรวิชาชีพเทคนิค หรืออนุปริญญา หรือประกาศนียบัตรวิชาชีพชั้นสูง หรือคุณสมบัติที่เทียบได้ในระดับเดียวกันในสาขาวิชาชีพหรือทางที่ส่วนราชการเจ้าสังกัดเห็นว่าเหมาะสม
2. ปฏิบัติหน้าที่ขับรถยนต์ให้เป็นไปตามกฎจราจรโดยเคร่งครัด
3. อัตราเงินค่าจ้าง 300 บาท
4. **ตำแหน่งพนักงานประจำตึก (ปฏิบัติงานประจำงานซัพพลาย) จำนวน ๑ อัตรา**

**คุณสมบัติเฉพาะสำหรับตำแหน่ง**

มีคุณวุฒิอย่างใดอย่างหนึ่งดังต่อไปนี้

1. ได้รับประกาศนียบัตรมัธยมศึกษาตอนปลาย หรือได้รับวุฒิประกาศนียบัตรวิชาชีพชั้นต้นหรือประกาศนียบัตรวิชาชีพเทคนิค หรืออนุปริญญา หรือประกาศนียบัตรวิชาชีพชั้นสูง หรือคุณสมบัติที่เทียบได้ในระดับเดียวกันในสาขาวิชาชีพหรือทางที่ส่วนราชการเจ้าสังกัดเห็นว่าเหมาะสม
2. ปฏิบัติหน้าที่ขับรถยนต์ให้เป็นไปตามกฎจราจรโดยเคร่งครัด
3. อัตราเงินค่าจ้าง 300 บาท